Emma Yohanna

Hj. Emma Yohanna () adolah saurang pangusaha jo senator asal Sumatera Barat, Indonesia. Emma Yohanna kini ko manjabat sabagai anggota Dewan Perwakilan Daerah Republik Indonesia sajak 2009 hingga kini.

Pado taun 2013, Emma maju sabagai calon Wali Kota Padang nan diusuang dek Partai Golkar. Harato Kakayoan mancapai Rp85,601 miliar manjadikan kandidat nan paliang kayo dari 10 pasang calon nan maju di Pilkada Padang 2013..Pasangan iko kalah jo hanyo mamperoleh 25.599 suaro.

Pandidikan 
 SD No. 28 Padang
 Diniyyah Puteri Padang Panjang
 Fakultas Tarbiyah IAIN Imam Bonjol Padang
 STBA Prayoga Padang.

Kiprah 
Sarjana Mudo Fakultas Tarbiyah IAIN Imam Bonjol Padang tahun 1977 iko, disampiang sabagai anggota DPD, juo bakarir sabagai pangusaha jo punyo yayasan pandidikan TK SD Citra Al-Madina/PAUD, Rumah Sakit Ibu jo Anak. Menjabat juo di organisasi masyarakat sarupo Ketua Kaukus Perempuan Politik Indonesia (KPPI) Sumatera Barat, Wakil Ketua Forum Anak Usia Dini Sumbar, Wakil Ketua Puskowan Sumbar, Wakil Ketua Ikatan Wanita Keluarga Agam Padang, Wakil Ketua Ikatan Keluarga Pasaman Barat, Wakil Bendahara ICMI Sumbar, Bendahara Iluni IAIN Imam Bonjol Padang, Presidium KAHMI Sumbar, Wakil Ketua HWK Sumbar dan lain sabagainyo.

Pado periode taun 2009-2014 sukses maraih parolehan suaro sabanyak 203.587 suaro, sahinggo manjadi pangumpua suara tabanyak nomor 2 (duo) sasudah Irman Gusman (293.070 suara) untuak Dapil Sumbar. Kamudian pado periode 2014-2019 kambali tarpiliah manjadi anggota DPD RI jo suaro tabanyak kaduo satalah Irman Gusman. Pado periode 2019-2024 Emma Yohanna kambali tapiliah sabagai Anggota DPD RI dari daerah pemilihan Sumatera Barat dengan mamparoleh suaro paliang banyak.

Kahidupan pribadi 
Emma Yohanna manikah jo H. Hariadi, BE. Mereka dikaruniai limo urang anak, Ayank Hariyona (alm.), Erick Hariyona, Nikky Lauda Hariyona, M. Dhanni Hariyona, dan Agung Hariyona.

Rujuakan 

Alumni IAIN Imam Bonjol
Tokoh Minangkabau
Tokoh Sumatra Barat
Tokoh dari Pasaman
Tokoh HMI
Tokoh Ikatan Cendekiawan Muslim Indonesia
Politikus Indonesia
Politikus Partai Golongan Karya
Anggota DPD 2009-2014
Anggota DPD 2014-2019
Anggota DPD 2019-2024